Document ID: 32003R0667

32003R0667
L 096/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 667/2003 НА КОМИСИЯТА
от 11 април 2003 година
за изменение на Регламент (ЕО) № 716/96 за приемане на извънредни мерки за подпомагане на пазара на говеждо и телешко месо в Обединеното кралство
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), последно изменен с Регламент (EО) № 2345/2001 на Комисията (2), и по-специално член 39 от него,
като има предвид, че:
(1)
Член 2, параграфи 1 и 3 от Регламент (ЕО) № 716/96 на Комисията (3), последно изменен с Регламент (ЕО) № 1176/2000 (4), определят съответно цената на килограм, заплащана за животни, включени в програмата, предвидена от този регламент, и процента за всяко животно, с който Общността съфинансира закупуването на животни.
(2)
За определянето на смятаната за актуална стойност на тези животни е необходимо да се вземе под внимание движението на цените на пазара в Обединеното кралство от 1997 г. насам, когато е извършена последната промяна на цените и на процентите на съфинансиране. Но тъй като през този период не е регистрирано никакво котиране на цената на кравите в тази държава-членка, по-добре е да се вземе под внимание движението на цените на тези животни на съседните пазари.
(3)
Следователно е необходимо изкупната цена за кравите да се намали с 20 %, а изкупната цена за останалите животни на възраст над тридесет месеца - с 8 %. Необходимо е процентът на съфинансиране от страна на Общността да се намали съответно.
(4)
Регламент (ЕО) № 716/96 следва съответно да бъде изменен.
(5)
Мерките, предвидени настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Член 2 от Регламент (ЕО) № 716/96 се изменя, както следва:
1.
Параграф 1 се заменя със следното:
„1. Цената, която компетентният орган на Обединеното кралство трябва да изплати на производителите или на упълномощените от тях лица по смисъла на член 1, параграф 1, е равна на:
-
0,64 EUR на килограм живо тегло за кравите,
-
0,83 EUR на килограм живо тегло за останалите животни.“
2.
Параграф 3, първа алинея се заменя със следното:
„3. Общността съфинансира направените от Обединеното кралство разходи за изкупуванията, посочени в член 1, параграф 1, в размер на 233 EUR за крава и на 302 EUR за друго животно, което е било унищожено в съответствие с разпоредбите на член 1.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага за животните, изкупени след 28 април 2003 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 април 2003 година.

Labels: 17
3
6
18
15